Johan Frederik Storm

Johan Frederik Storm (født 8. januar 1951) er en norsk lege og professor i nevrofysiologi ved Universitetet i Oslo (UiO).
Storm studerte medisin (og emner i matematikk, kjemi, logikk og filosofi) ved Universitetet i Oslo og ble cand.med. i 1978. Han var vitenskapelig assistent, stipendiat og postdoktor i Per Andersens gruppe og Fulbright-stipendiat ved State University of New York (1984–1987). Han ble dr.med. ved Universitetet i Oslo i 1989, og har gjesteforsker hos Bert Sakmann og Jörg Geiger ved Max-Planck-Gesellschaft i Heidelberg og Frankfurt. Han er professor ved Institutt for medisinsk basalfag ved UiO fra 1996.


== Forskning og undervisning ==
Han har publisert mer enn 120 vitenskapelige publikasjoner, blant annet i større, internasjonalt anerkjente tidsskrift som Nature, Neuron, Nature Neuroscience og PNAS. Han er blitt sitert mer enn 9400 ganger og har en H-indeks på 45 (i10 index 62).  
Han forsker på elektriske signaler og koder i hjernebarkens celler og nettverk. Han har oppdaget nye mekanismer for regulering av ionekanaler og nerveimpulsers varighet og frekvens, synapsers effektivitet, integrasjon, elektrisk resonans og regulering av bevissthetstilstand (søvn, våkenhet, oppmerksomhet) som også bidrar til til å forklare epilepsi, autisme og hjerneskade.Siden 2015 har Storm og hans forskergruppe fokusert på bevissthetsforskning, dvs. hvordan fysisk aktivitet i hjernen gir opphav til subjektive opplevelser. Gruppen studerer sammenhenger mellom signaler i celler og høyere hjernefunksjoner (med patch clamp i isolerte hjerneskiver fra dyr og mennesker, og til søvn- og anestesi-forskning på mennesker). De har funnet og testet nye metoder for objektive målinger av hjernens bevissthetstilstander, og hvordan signalene endres under søvn, drømming, generell anestesi (narkose) og psykedeliske tilstander (ketamin). Nylig har Storm og kolleger fremsatt nye hypoteser om hvordan drømmer dannes og hvordan narkose virker.  
Han innførte i 2006 forelesninger om bevissthet og bevissthetsforstyrrelser for legestudenter, og tok initiativet til et tverrfakultært masterkurs i nevrobiologi ved UiO (MBV9340 - Advanced neurobiology). Storm underviser i nevrobiologi, biofysikk, høyere hjernefunksjoner og evolusjonsbiologi.


== Verv, samarbeid ==
Storm leder forskergruppen Hjernens signaler («Brain Signalling») ved UiO og har blant annet vært gruppeleder ved Senter for fremragende forskning (SFF), Centre for Molecular Biology and Neuroscience (CMBN, 2002-2012), ledet et Storforsk-prosjekt (NFR), ledet og deltatt i flere andre NFR- og EU-finansierte-prosjekter, ledet den norske noden av International Neuroinformatics Coordination Facility (INCF), medlem av Scientific Advisory Board, Neuroscience Center, Helsinki, leder fra 2013 SERTA: The Changing Brain (Medisinsk fakultet, UiO)., og leder fra 2019 UiO:Life Science Convergence environment Conscious Brain Concepts, et tverrfaglig samarbeid mellom medisinsk hjerneforskere, filosofer, of psykologer ved UiO.  Storm er styremedlem i Norwegian Neuroscience Society (NNS), og stiftet i 2013 det tverrfaglige Forum for bevissthetsforskning (FBF). Han er leder i Akademisk forum (tidligere Professorforeningen), og er engasjert i forskningsformidling og offentlig debatt om forskning og universitetspolitiske spørsmål, ytringsfrihet og habilitet.
I 2015 fikk et konsortium ledet av Storm tildelt et stort forskningsprosjekt for å forske på bevissthet, innenfor «The Human Brain Project», som er et av EUs flaggskip-prosjekter. Det var første gang bevissthetsforskning fikk en plass i «The Human Brain Project».  Storm ledet "the Human Brain Project's first large international conference devoted to the understanding of consciousness" i Barcelona i juni 2018 (http://hbp-ic.com/scientific-information/programme/ Arkivert 2. juli 2019 hos Wayback Machine.), symposier om bevissthetsforskning i Paris (European Institute for Theoretical Neuroscience, 2017)  og i Washington DC, USA (Society for Neuroscience, 2017).  Forskningen akter å finne ut mer om det fysiske grunnlaget for bevissthet. Blant samarbeidspartnerne er Mathew Larkum og Jaan Aru (Berlin), William Phillips (Stirling, Skottland), Marcello Massimini (Milano), Giulio Tononi (Wisconsin), Lars Muckli (Glasgow), Francesca Siclari (Lausanne), Steven Laureys (Liege),  og forskere ved Spesialsykehuset for epilepsi (SSE) og ved nevrokirurgisk avdeling ved Oslo universitetssykehus..
Storm er medlem av Det Norske Videnskaps-Akademi og Det Kongelige Norske Videnskabers Selskab.


== Referanser ==


== Eksterne lenker ==
(no) Publikasjoner av Johan Frederik Storm i forskningsdokumentasjonssystemet CRIStin
(no) Publikasjoner av Johan Frederik Storm i BIBSYS
Norsk hjemmeside og engelsk hjemmeside ved UiO
Forum for bevissthetsforskning (FBF)
Norwegian Neuroscience Society (NNS)
http://bevissthetsforum.no/symposium-on-consciousness-in-washington-dc-18-nov-2017/
(http://hbp-ic.com/scientific-information/programme/) Arkivert 2. juli 2019 hos Wayback Machine.
https://www.uio.no/english/research/strategic-research-areas/life-science/research/convergence-environments/consciousbrainconcepts/
https://eitnconf-090317.sciencesconf.org/
https://forskning.no/hjernen-sovn/forskere-kan-ha-funnet-ut-hvor-drommer-kommer-fra/1779982